অব্যাহত আছে বানৰ তাণ্ডব! পানীৰ তলত খেতিপথাৰ, ঘৰ-দুৱাৰ

অব্যাহত আছে বানৰ তাণ্ডব। পানীৰ তলত খেতিপথাৰ, ঘৰ-দুৱাৰ।
গহপুৰৰ বাকৰি দলনী পঞ্চায়তৰ বহু অঞ্চল এতিয়াও পানীৰ তলত। বানৰ সৈতে সহবাস কৰিব লগীয়া হৈছে একাংশ বন্যাৰ্তই। ঠুটেচাপৰি,  গোপালজাৰনী, বৰদলনীকে ধৰি কুৰিখনৰো অধিক গাওঁ আজিও প্লাৱিত হৈয়ে আছে।
বহু পৰিয়ালৰ আপোন ঘৰখন, খেতি বাতি ব্ৰহ্মপুত্ৰৰ বানৰ কবলত পৰি তচনচ হৈছে। বন্যাৰ্তই  ভোকে-লঘোনে পাৰ কৰিব লগীয়া হৈছে সময়। ঘৰৰ ভিতৰত চাঙৰ ওপৰত চাং সাজি থাকিব লগা হৈছে বহু পৰিয়াল।
ইয়াৰ পাছতো  প্ৰশাসনে  সাহাৰ্য্য প্ৰদান কৰা দূৰৰে কথা খৱৰ লবলৈও আহৰি নোপোৱা বুলি অভিযোগ তুলিছে বন্যাৰ্তই।